ระเบียบกรมสรรพสามิตว่าด้วยการส่งเงิน การยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิง(ฉบับที่ ๔)พ.ศ. ๒๕๖๑[๑] เพื่ออนุวัตตามความในข้อ ๔ (๔) ข้อ ๘ วรรคสาม ข้อ ๑๐ วรรคสองข้อ ๑๒ วรรคสอง ข้อ ๑๓/๑ วรรคสอง ข้อ ๒๕ วรรคสองและข้อ ๒๖ แห่งคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๒๓ ธันวาคม พ.ศ. ๒๕๔๗ ซึ่งแก้ไขเพิ่มเติมโดยคำสั่งนายกรัฐมนตรี ที่ ๙/๒๕๔๙เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๗ธันวาคม พ.ศ. ๒๕๔๙ คำสั่งนายกรัฐมนตรี ที่ ๑/๒๕๕๕ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๑๑ มกราคม พ.ศ. ๒๕๕๕ และระเบียบกระทรวงพลังงาน ว่าด้วยการฝากและการเบิกจ่ายเงินกองทุนน้ำมันเชื้อเพลิง พ.ศ. ๒๕๔๙ ลงวันที่ ๒๒ กุมภาพันธ์ พ.ศ.๒๕๔๙ ประกอบกับเพื่อให้เป็นไปตามมติคณะกรรมการพิจารณานโยบายพลังงาน ครั้งที่๓๙/๒๕๕๔ (ครั้งที่ ๙๗) เมื่อวันที่ ๒๘ ธันวาคม พ.ศ.๒๕๕๔ อธิบดีกรมสรรพสามิตจึงวางระเบียบปฏิบัติในการส่งเงินเข้ากองทุนน้ำมันเชื้อเพลิงการยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิงเพิ่มเติมไว้ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยการส่งเงิน การยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง (ฉบับที่ ๔) พ.ศ. ๒๕๖๑ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกความใน (๑) ของ ๑๑.๔ ของข้อ๑๑ แห่งระเบียบกรมสรรพสามิต ว่าด้วยการส่งเงิน การยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ ลงวันที่๒ สิงหาคม พ.ศ. ๒๕๕๓ และให้ใช้ความต่อไปนี้แทน(๑) ในกรณีที่มีการยื่นคำขอยกเว้นหรือคืนภาษีสรรพสามิตสำหรับน้ำมันเชื้อเพลิงที่ส่งออกนอกราชอาณาจักรให้ผู้ส่งออกส่งเงินคืนกองทุน ส่งเงินเข้ากองทุน หรือทั้งส่งเงินคืนกองทุนและส่งเงินเข้ากองทุนแล้วแต่กรณี ภายในวันที่สิบห้าของเดือนถัดจากเดือนที่ส่งน้ำมันเชื้อเพลิงออกนอกราชอาณาจักรข้อ๔ ให้ยกเลิกความใน ๑๒.๑ ของข้อ ๑๒ แห่งระเบียบกรมสรรพสามิตว่าด้วยการส่งเงิน การยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ ลงวันที่ ๒ สิงหาคม พ.ศ. ๒๕๕๓และให้ใช้ความต่อไปนี้แทน๑๒.๑ในกรณีที่มีการกำหนดอัตราเงินส่งเข้ากองทุน ให้ผู้ผลิตน้ำมันเชื้อเพลิงที่ขายหรือจำหน่ายน้ำมันเชื้อเพลิงให้แก่ผู้ประกอบการค้าน้ำมันเชื้อเพลิงดังกล่าวส่งเงินเข้ากองทุนตามปริมาณน้ำมันเชื้อเพลิงที่ขายหรือจำหน่ายในอัตราที่คณะกรรมการประกาศกำหนดโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบ และบัญชีสรุปตามแบบกองทุน๔ ท้ายระเบียบนี้ ภายในวันที่สิบห้าของเดือนถัดจากเดือนที่นำน้ำมันเชื้อเพลิงออกจากโรงกลั่นข้อ๕ ให้ยกเลิกความใน ๑๒.๓ ของข้อ ๑๒ แห่งระเบียบกรมสรรพสามิตว่าด้วยการส่งเงิน การยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ ลงวันที่ ๒ สิงหาคม พ.ศ. ๒๕๕๓และให้ใช้ความต่อไปนี้แทน๑๒.๓ในกรณีที่ผู้ประกอบการค้าน้ำมันเชื้อเพลิงดังกล่าว มิได้นำน้ำมันเชื้อเพลิงที่ได้รับเงินชดเชยตาม๑๒.๒ ไปขายหรือจำหน่ายต่อให้แก่ชาวประมงในเขตต่อเนื่องของราชอาณาจักรให้ผู้ประกอบการค้าน้ำมันเชื้อเพลิงนั้นส่งเงินคืนกองทุนไม่ว่าผู้ประกอบการค้าน้ำมันเชื้อเพลิงนั้นจะเป็นผู้ได้รับเงินชดเชยหรือไม่โดยยื่นใบส่งเงินตามแบบกองทุน ๑ พร้อมหลักฐานที่ระบุในแบบ และบัญชีสรุปตามแบบกองทุน๔ ท้ายระเบียบนี้ ภายในวันที่สิบห้าของเดือนถัดจากเดือนที่ผู้ประกอบการค้าน้ำมันเชื้อเพลิงได้ขายหรือจำหน่ายน้ำมันเชื้อเพลิงที่ได้รับเงินชดเชยดังกล่าวให้แก่ผู้อื่นประกาศณ วันที่ ๕ พฤศจิกายน พ.ศ. ๒๕๖๑พชร อนันตศิลป์อธิบดีกรมสรรพสามิตพิมพ์มาดา/ธนบดี/จัดทำ๑๑ เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๑๕ ง/หน้า ๑/๑๖ มกราคม ๒๕๖๒